title: 2012/554/EÚ: Rozhodnutie Európskeho parlamentu z  10. mája 2012 o absolutóriu za plnenie všeobecného rozpočtu Európskej únie za rozpočtový rok 2010, oddiel IV – Súdny dvor

text:
               17.10.2012

               SK

               Úradný vestník Európskej únie

               L 286/100

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie všeobecného rozpočtu Európskej únie za rozpočtový rok 2010, oddiel IV – Súdny dvor
   (2012/554/EÚ)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2010 (1),

               —

               so zreteľom na ročnú účtovnú závierku Európskej únie za rozpočtový rok 2010 [KOM(2011) 473 – C7-0259/2011] (2),

               —

               so zreteľom na výročnú správu Súdneho dvora o vnútorných auditoch vykonaných v roku 2010 pre orgán udeľujúci absolutórium,

               —

               so zreteľom na výročnú správu Dvora audítorov o plnení rozpočtu za rozpočtový rok 2010 spolu s odpoveďami kontrolovaných inštitúcií (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2010 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0088/2012),

               1.

               udeľuje absolutórium tajomníkovi Súdneho dvora za plnenie rozpočtu za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru Európskej únie, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 64, 12.3.2010.

      (2)  Ú. v. EÚ C 332, 14.11.2011, s. 1.

      (3)  Ú. v. EÚ C 326, 10.11.2011, s. 1.

      (4)  Ú. v. EÚ C 332, 14.11.2011, s. 134.

      (5)  Ú. v. ES L 248, 16.9.2002, s. 1.
    ---documentbreak---

               17.10.2012

               SK

               Úradný vestník Európskej únie

               L 286/101

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2010, oddiel IV – Súdny dvor
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2010 (1),

               —

               so zreteľom na ročnú účtovnú závierku Európskej únie za rozpočtový rok 2010 [KOM(2011) 473 – C7-0259/2011] (2),

               —

               so zreteľom na výročnú správu Súdneho dvora o vnútorných auditoch vykonaných v roku 2010 pre orgán udeľujúci absolutórium,

               —

               so zreteľom na výročnú správu Dvora audítorov o plnení rozpočtu za rozpočtový rok 2010 spolu s odpoveďami kontrolovaných inštitúcií (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2010 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0088/2012),

               1.

               zdôrazňuje, že Dvor audítorov vo svojej výročnej správe za rok 2010 zistil, že „nemá žiadne pripomienky k Súdnemu dvoru.“ (bod 7.23);

               2.

               víta skutočnosť, že Dvor audítorov na základe svojej audítorskej práce dospel k záveru, že v platbách ako celku za rok končiaci sa 31. decembrom 2010, ktoré sa vzťahujú na administratívne a iné výdavky inštitúcii a orgánov, sa nevyskytli závažné chyby; najpravdepodobnejšia miera chýb, pokiaľ ide o administratívne výdavky vo všeobecnosti, sa odhaduje na 0,4 % (body 7.9 a 7.10);

               3.

               konštatuje, že v roku 2010 mal Súdny dvor k dispozícii viazané rozpočtové prostriedky v celkovej výške 331 000 000 EUR (318 000 000 EUR v roku 2009) a že miera využitia týchto prostriedkov dosiahla 97,9 % (98,50 % v roku 2009); zdôrazňuje, že rozpočet Súdneho dvora je čisto administratívny – 75 % prostriedkov je vynaložených na osoby pracujúce v inštitúcii a 25 % na budovy, hnuteľný majetok, vybavenie a rôzne prevádzkové výdavky;

               4.

               pripomína, že v roku 2009 sa vykonalo hĺbkové hodnotenie systémov kontroly a dohľadu na Súdnom dvore; zdôrazňuje, že Dvor audítorov dospel k záveru, že systémy kontroly a dohľadu fungujú účinne a dokážu odhaliť prípadné chyby a výnimky;

               5.

               pripomína tiež, že Dvor audítorov v roku 2009 zistil, že Súdny dvor nebol pripravený na skončenie platnosti jednej rámcovej zmluvy; berie na vedomie vysvetlenie, ktoré Súdny dvor poskytol vo svojej výročnej správe o činnosti za rok 2010 (6) v súvislosti so zákonnosťou zvoleného postupu; poznamenáva, že pokiaľ sa zlepší využívanie údajov o zákazkách v integrovanom systéme riadenia SAP (nástroj rozpočtového a finančného hospodárenia), nemala by sa táto situácia v budúcnosti zopakovať;

               6.

               s uspokojením berie na vedomie, že riaditeľstvo pre tlmočenie vykonalo odporúčania vnútorného audítora týkajúce sa riadenia tlmočenia a výdavkov na externých tlmočníkov a že fungovanie systému sa overí neskôr;

               7.

               berie na vedomie, že generálne riaditeľstvo pre infraštruktúru vypracovalo v roku 2009 akčný plán nadväzujúci na hlavné odporúčania vnútorného audítora týkajúce sa správy a zachovávania umeleckých diel; želá si, aby bol informovaný o dosiahnutom pokroku v rámci výročnej správy o činnosti za rok 2011;

               8.

               berie na vedomie, že príslušný útvar vykonal dva vnútorné audity správy pokladne, bankových účtov, vykonávania platieb a vyplácania diét; želá si, aby bol informovaný o vykonávaní odporúčaní v rámci výročnej správy o činnosti;

               9.

               víta skutočnosť, že vývoj aplikácie e-Curia, ktorá by umožnila podávanie a doručovanie procesných dokumentov elektronickými prostriedkami, vstúpil v roku 2010 do testovacej fázy, na ktorej sa zúčastnili dva členské štáty; e-Curia by mala postupne umožniť elimináciu podstatnej časti korešpondencie, digitalizáciu prichádzajúcich a odchádzajúcich procesných dokumentov a optimalizáciu interného toku dokumentov;

               10.

               s uspokojením berie na vedomie, že Súdny dvor sa vo svojej výročnej správe za rozpočtový rok 2010 zaoberal otázkou tlmočenia, ako to požadoval Európsky parlament vo vyššie uvedenom uznesení z 10. mája 2011 (7) o absolutóriu za rozpočtový rok 2009 (odsek 14); poznamenáva, že došlo k značnému zvýšeniu počtu schôdzí (+ 27 %), čo súvisí najmä s rozšírením a s nadobudnutím platnosti Lisabonskej zmluvy:

                  Počet schôdzí
                   (8)

                           S

                           2004

                           2005

                           2006

                           2007

                           2008

                           2009

                           2010

                           Pojednávania

                           350

                           411

                           366

                           369

                           517

                           454

                           520

                           Iné schôdze

                           63

                           51

                           78

                           54

                           30

                           37

                           102

                           Spolu

                           413

                           462

                           444

                           423

                           547

                           491

                           622

               11.

               poukazuje na význam medziinštitucionálnej spolupráce v súvislosti s riadením a prijímaním tlmočníkov;

               12.

               s uspokojením berie na vedomie, že Súdny dvor predložil v apríli 2011 rozpočtovým orgánom aktualizovaný plán investícií do nehnuteľností na obdobie rokov 2011 – 2013, ktorý sa riadi dvoma hlavnými cieľmi: zoskupiť útvary Súdneho dvora na jednom mieste a stať sa vlastníkom využívaných budov; poznamenáva, že náklady na stavebné práce sa odhadujú na 355 300 000 EUR, z čoho ostávalo na konci roka 2010 zaplatiť približne 40 000 000 EUR;

               13.

               víta skutočnosť, že súdne štatistiky Súdneho dvora za rok 2010 vykazujú vo všeobecnosti vysokú produktivitu a zvýšenie účinnosti z hľadiska trvania súdnych konaní: 16,1 mesiaca v prípade návrhov na začatie prejudiciálneho konania, 16,7 mesiaca v prípade priamych žalôb (oproti 17,1 mesiaca v roku 2009), 14,3 mesiaca v prípade odvolaní (oproti 15,4 mesiaca v roku 2009);

               14.

               očakáva, že tento trend skracovania dĺžky konaní bude pokračovať; v tejto súvislosti sa domnieva, že vnútorná reorganizácia a presun špecializovaných pracovníkov do príslušných oblastí ich odbornej spôsobilosti by mohli byť vhodné na tieto účely;

               15.

               vyjadruje znepokojenie nad značným zvýšením počtu vecí podaných na Súdnom dvore (631 v roku 2010), zatiaľ čo počet uzavretých prípadov sa v tom istom období nezmenil; okrem toho konštatuje, že počet prípadov, v ktorých sa očakáva rozsudok Súdneho dvora, dosiahol v danom roku 799, a to aj napriek tomu, že priemerná dĺžka konaní je doposiaľ na svojej najnižšej úrovni, t. j. 16,1 mesiaca na konanie;

                  Všeobecná činnosť Súdneho dvora
                   (9)

                           Počet prípadov

                           2006

                           2007

                           2008

                           2009

                           2010

                           Podaných

                           537

                           581

                           593

                           562

                           631

                           Uzavretých

                           546

                           570

                           567

                           588

                           574

                           Neuzavretých

                           731

                           742

                           768

                           742

                           799

               16.

               so znepokojením konštatuje, že došlo k značnému zvýšeniu počtu vecí podaných na Všeobecnom súde (636 v roku 2010); poznamenáva, že počet uzavretých prípadov sa mierne znížil; počet prípadov, v ktorých sa očakáva rozsudok Všeobecného súdu, však dosiahol 1 300, a to aj napriek zníženiu priemernej dĺžky konania (27,2 mesiaca v roku 2009; 24,7 mesiaca v roku 2010);

                  Všeobecná činnosť Všeobecného súdu
                   (10)

                           Počet prípadov

                           2006

                           2007

                           2008

                           2009

                           2010

                           Podaných

                           432

                           522

                           629

                           568

                           636

                           Uzavretých

                           436

                           397

                           605

                           555

                           527

                           Neuzavretých

                           1 029

                           1 154

                           1 178

                           1 191

                           1 300

               17.

               preto podporuje iniciatívu Súdneho dvora, ktorý na konci marca 2011 predložil obom zložkám legislatívneho orgánu návrh reformy svojho štatútu (v súvislosti s touto reformou sa počíta najmä s menovaním dodatočných 12 sudcov na Všeobecnom súde); táto iniciatíva by sa mala uskutočniť čo najefektívnejšie z hľadiska nákladov; dúfa, že štrukturálne opatrenia sa budú môcť schváliť na začiatku roka 2012, aby sa mohli čo najskôr začať vykonávať v priebehu toho istého roka;

               18.

               želá si, aby výročná správa o činnosti obsahovala aj podrobný prehľad všetkých ľudských zdrojov, ktoré má Súdny dvor k dispozícii, a to podľa kategórie, triedy, pohlavia, účasti na odbornom vzdelávaní a štátnej príslušnosti; víta však, že výročná správa o činnosti obsahuje vyčerpávajúce informácie o personálnom riadení, a víta tiež odpoveď Súdneho dvora na doplňujúce otázky Európskeho parlamentu v tejto veci; žiada, aby Súdny dvor odteraz štandardne zahŕňal tieto údaje do svojej správy a aby tiež informoval o výsledkoch využívania možnosti práce na diaľku a pružného pracovného času.

      (1)  Ú. v. EÚ L 64, 12.3.2010.

      (2)  Ú. v. EÚ C 332, 14.11.2011, s. 1.

      (3)  Ú. v. EÚ C 326, 10.11.2011, s. 1.

      (4)  Ú. v. EÚ C 332, 14.11.2011, s. 134.

      (5)  Ú. v. ES L 248, 16.9.2002, s. 1.

      (6)  Výročná správa o činnosti za rozpočtový rok 2010, s. 91.

      (7)  Ú. v. EÚ L 250, 27.9.2011, s. 90.

      (8)  Výročná správa o činnosti za rozpočtový rok 2010, s. 54.

      (9)  Výročná správa o činnosti za rozpočtový rok 2010, s. 6.

      (10)  Výročná správa o činnosti za rozpočtový rok 2010, s. 8.


title: Rozhodnutie Rady z 20. mája 1975, ktorým sa ustanovuje farmaceutický výbor

text:
Dôležité právne oznámenie

|

31975D0320

Úradný vestník L 147 , 09/06/1975 S. 0023 - 0023 Fínske špeciálne vydanie: Kapitola 13 Zväzok 4 S. 0108  Španielske špeciálne vydanie: Kapitola 13 Zväzok 4 S. 0102  Švédske špeciálne vydanie: Kapitola 13 Zväzok 4 S. 0108  Portugalské špeciálne vydanie Kapitola 13 Zväzok 4 S. 0102

		Rozhodnutie Radyz 20. mája 1975,ktorým sa ustanovuje farmaceutický výbor(75/320/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na návrh Komisie,keďže vykonávaní opatrení prijatých Radou vo vzťahu k aproximácii právnych predpisov týkajúcich sa hromadne vyrábaných liekov určených na ľudskú spotrebu, môže spôsobiť problémy, ktoré by sa mali posudzovať spoločne;keďže na tento účel treba vytvoriť výbor, ktorému predsedá zástupca Komisie a ktorý sa skladá zo zástupcov členských štátov z radov správy týchto štátov,ROZHODLA TAKTO:Článok 1Zriaďuje sa výbor s názvom "Farmaceutický výbor" a je pripojený ku Komisii.Článok 2Bez toho, aby boli dotknuté úlohy Výboru pre hromadne vyrábané lieky, uvedené v článku 8 druhej smernice Rady č. 75/319/EHS [1] z 20. mája 1975 o aproximácii zákonov, iných právnych predpisov alebo správnych opatrení vzťahujúcich sa na hromadne vyrábané lieky, úlohou tohoto výboru je posúdiť:- všetky otázky týkajúce sa uplatňovania smerníc o hromadne vyrábaných liekoch, ktoré predloží jej predseda – buď zo svojej vlastnej iniciatívy, alebo na základe požiadavky zástupcu niektorého členského štátu,- všetky ostatné otázky z oblasti hromadne vyrábaných liekov, ktoré predloží jej predseda – buď z vlastnej iniciatívy, alebo na základe požiadavky zástupcu niektorého členského štátu.Komisia konzultuje s výborom pri príprave návrhov smerníc v oblasti hromadne vyrábaných liekov a najmä pri posudzovaní akýchkoľvek zmien a doplnkov k smernici Rady č. 65/65/EHS [2] z 26. januára 1965 o zákonoch, iných právnych predpisoch a správnych opatreniach týkajúcich sa hromadne vyrábaných liekov, ktoré by mal možnosť navrhnúť.Článok 31. Výbor sa skladá zo vyšších expertov z oblasti verejného zdravia zo správy členských štátov a každý členský štát v ňom má jedného zástupcu.2. Každý zástupca má jedného náhradníka. Tento náhradník má právo zúčastňovať sa na schôdzach výboru.3. Výboru predsedá zástupca Komisie.Článok 4Výbor prijme svoj rokovací poriadok.V Bruseli 20. mája 1975Za RadupredsedaR. Ryan[1] Pozri stranu 13 tohto úradného vestníka.[2] Ú. v. ES 22, 9.2.1965, s. 369/65.--------------------------------------------------


title: Rozhodnutie Európskej centrálnej banky (EÚ) 2017/1359 z 18. mája 2017, ktorým sa mení rozhodnutie (EÚ) 2016/948 o vykonávaní programu nákupu cenných papierov podnikového sektora (ECB/2017/13)

text:
                  21.7.2017

                  SK

                  Úradný vestník Európskej únie

                  L 190/20

            ROZHODNUTIE EURÓPSKEJ CENTRÁLNEJ BANKY (EÚ) 2017/1359
      z 18. mája 2017,
      ktorým sa mení rozhodnutie (EÚ) 2016/948 o vykonávaní programu nákupu cenných papierov podnikového sektora (ECB/2017/13)
      RADA GUVERNÉROV EURÓPSKEJ CENTRÁLNEJ BANKY,
      so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
      so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 12.1 druhý pododsek v spojení s článkom 3.1 prvou zarážkou a článkom 18.1,
      keďže:

                  (1)

                  Rozhodnutím Európskej centrálnej banky (EÚ) 2016/948 (ECB/2016/16) (1) sa zaviedol program nákupu cenných papierov podnikového sektora (corporate sector purchase programme – CSPP). CSPP je spolu s tretím programom nákupu krytých dlhopisov, programom nákupu cenných papierov krytých aktívami a programom nákupu aktív verejného sektora na sekundárnych trhoch súčasťou rozšíreného programu nákupu aktív (APP). Cieľom APP je ešte viac zlepšiť transmisiu menovej politiky, uľahčiť poskytovanie úverov hospodárstvu eurozóny, uvoľniť úverové podmienky pre domácnosti a firmy a pomôcť vrátiť mieru inflácie na úroveň tesne pod 2 % v strednodobom horizonte v súlade s primárnym cieľom Európskej centrálnej banky (ECB) udržiavať cenovú stabilitu.

                  (2)

                  Dosiahnutie jednotnej menovej politiky aj prostredníctvom APP si vyžaduje vymedzenie nástrojov a postupov, ktoré má používať Eurosystém, aby sa táto politika vykonávala jednotne prostredníctvom členských štátov, ktorých menou je euro.

                  (3)

                  Rada guvernérov 22. marca 2017 rozhodla ďalej upraviť pravidlá, ktoré sú uplatniteľné na dlhové nástroje vydané likvidačnými subjektmi, s cieľom zabezpečiť rovnocenné zaobchádzanie s uvedenými subjektmi pri vykonávaní menovej politiky Eurosystému prostredníctvom APP.

                  (4)

                  Preto by sa rozhodnutie (EÚ) 2016/948 (ECB/2016/16) malo zodpovedajúcim spôsobom zmeniť,

            PRIJALA TOTO ROZHODNUTIE:
      Článok 1
      Zmena
      1.   V článku 2 rozhodnutia (EÚ) 2016/948 (ECB/2016/16) sa bod 1 písm. j) nahrádza takto:

                     „j)

                     nie je subjektom vo verejnom alebo v súkromnom vlastníctve, ktorý: i) má za hlavný cieľ postupný predaj svojich aktív alebo ukončenie svojich obchodných činností; alebo ii) je subjektom pre správu alebo predaj aktív zriadeným na podporu reštrukturalizácie a/alebo riešenie krízových situácií finančného sektora (*1), vrátane subjektov pre správu aktív vytvorených v dôsledku riešenia krízovej situácie pomocou nástroja oddelenia aktív v súlade s článkom 26 nariadenia Európskeho parlamentu a Rady (*2) alebo vnútroštátnymi právnymi predpismi, ktorými sa transponoval článok 42 smernice Európskeho parlamentu a Rady 2014/59/EÚ (*3);

      2.   V článku 2 bodu 1 rozhodnutia (EÚ) 2016/948 (ECB/2016/16) sa vypúšťa písm. k).
      Článok 2
      Nadobudnutie účinnosti
      Toto rozhodnutie nadobúda účinnosť 21. júla 2017.

         Vo Frankfurte nad Mohanom 18. mája 2017

               Za Radu guvernérov ECB

               prezident ECB

            Mario DRAGHI

         (1)  Rozhodnutie Európskej centrálnej banky (EÚ) 2016/948 z 1. júna 2016 o vykonávaní programu nákupu cenných papierov podnikového sektora (ECB/2016/16) (Ú. v. EÚ L 157, 15.6.2016, s. 28).


title: Rozhodnutie Stáleho výboru štátov EZVO č. 5/2010/SC z  9. decembra 2010 , ktorým sa mení a dopĺňa rozhodnutie Stáleho výboru č. 4/2004/SC, ktorým sa zriaďuje Výbor pre finančný mechanizmus

text:
               24.3.2011

               SK

               Úradný vestník Európskej únie

               L 78/57

         ROZHODNUTIE STÁLEHO VÝBORU ŠTÁTOV EZVO
   č. 5/2010/SC
   z 9. decembra 2010,
   ktorým sa mení a dopĺňa rozhodnutie Stáleho výboru č. 4/2004/SC, ktorým sa zriaďuje Výbor pre finančný mechanizmus
   STÁLY VÝBOR ŠTÁTOV EZVO,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len Dohoda o EHP,
   so zreteľom na Dohodu medzi Európskou úniou, Islandom, Lichtenštajnským kniežatstvom a Nórskym kráľovstvom o finančnom mechanizme EHP na obdobie rokov 2009 – 2014,
   so zreteľom na protokol 38b o finančnom mechanizme EHP, ktorý bol uvedenou Dohodou medzi Európskou úniou, Islandom, Lichtenštajnským kniežatstvom a Nórskym kráľovstvom o finančnom mechanizme EHP na obdobie rokov 2009 – 2014 vložený do Dohody o EHP,
   so zreteľom na Dohodu medzi Nórskym kráľovstvom a Európskou úniou o nórskom finančnom mechanizme na obdobie rokov 2009 – 2014,
   so zreteľom na rozhodnutie Stáleho výboru štátov EZVO č. 4/2004/SC z 3. júna 2004, ktorým sa zriaďuje Výbor pre finančný mechanizmus (1),
   so zreteľom na rozhodnutie Stáleho výboru štátov EZVO č. 1/2010/SC z 28. januára 2010 o zriadení Dočasného výboru pre finančný mechanizmus EHP na obdobie rokov 2009 – 2014 (2),
   ROZHODOL TAKTO:
   Článok 1
   V článku 1 rozhodnutia č. 4/2004/SC sa odsek 1 druhá veta nahrádza takto:
   „Výbor riadi finančný mechanizmus EHP na obdobie rokov 2004 – 2009 a finančný mechanizmus EHP na obdobie rokov 2009 – 2014.“
   Článok 2
   Toto rozhodnutie nadobudne účinnosť v deň nadobudnutia platnosti alebo v deň predbežného vykonávania právneho aktu, ktorým sa zriaďuje finančný mechanizmus EHP na obdobie rokov 2009 – 2014.
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

      V Bruseli 9. decembra 2010

            Za stály výbor

            predseda

         Stefán Haukur JÓHANNESSON

            generálny tajomník

         Kåre BRYN

      (1)  Ú. v. EÚ L 52, 23.2.2006, s. 54.

      (2)  Ú. v. EÚ L 53, 4.3.2010, s. 19.


title: 2014/179/EÚ: Rozhodnutie Európskej centrálnej banky z  22. januára 2014 , ktorým sa mení a dopĺňa rozhodnutie ECB/2004/2, ktorým sa prijíma rokovací poriadok Európskej centrálnej banky (ECB/2014/1)

text:
               29.3.2014

               SK

               Úradný vestník Európskej únie

               L 95/56

         ROZHODNUTIE EURÓPSKEJ CENTRÁLNEJ BANKY
   z 22. januára 2014,
   ktorým sa mení a dopĺňa rozhodnutie ECB/2004/2, ktorým sa prijíma rokovací poriadok Európskej centrálnej banky
   (ECB/2014/1)
   (2014/179/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 123,
   so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 25 ods. 2 a článok 26 ods. 12,
   keďže:

               (1)

               Je potrebné prispôsobiť vnútornú organizáciu ECB a jej orgány s rozhodovacími právomocami novým požiadavkám vyplývajúcim z nariadenia (EÚ) č. 1024/2013 s cieľom vyjasniť vzájomné pôsobenie orgánov podieľajúcich sa na procese vypracovávania a prijímania rozhodnutí týkajúcich sa dohľadu.

               (2)

               Je potrebné prijať kódex správania, ktorý by ustanovil etické normy na usmernenie členov Rady guvernérov a nimi vymenovaných náhradníkov pri vykonávaní ich funkcií.

               (3)

               Je potrebné zriadiť výbor pre audit na najvyššej úrovni s cieľom posilniť vnútorné a vonkajšie úrovne kontroly a ešte viac vylepšiť podnikové riadenie ECB a Eurosystému.

               (4)

               Článok 21 rokovacieho poriadku uvádza, že podmienky zamestnávania a pravidlá pre zamestnancov upravujú pracovnoprávne vzťahy medzi ECB a jej zamestnancami. Podmienky zamestnávania a pravidlá pre zamestnancov boli zmenené a doplnené s cieľom zahrnúť pravidlá týkajúce sa výberu a vymenovania kandidátov. Článok 20 rokovacieho poriadku o výbere, vymenovaní a povýšení zamestnancov je v súčasnosti už obsoletný a mal by sa preto zrušiť.

               (5)

               Je tiež potrebné zohľadniť niektoré menšie technické a redakčné zmeny, akými sú nové číslovanie článkov zmluvy a Štatútu Európskeho systému centrálnych bánk a Európskej centrálnej banky.

               (6)

               Postup vznášania námietok podľa článku 26 ods. 8 nariadenia (EÚ) č. 1024/2013 by sa nemal vzťahovať na rozhodnutia, ktoré sa týkajú všeobecného rámca, na základe ktorého sa budú prijímať rozhodnutia týkajúce sa dohľadu, akým je organizačný rámec uvedený v článku 6 ods. 7 nariadenia (EÚ) č. 1024/2013.

               (7)

               Rozhodnutie ECB/2004/2 (2) by sa malo zmeniť a doplniť s cieľom zohľadniť tieto skutočnosti,

         PRIJALA TOTO ROZHODNUTIE:
   Článok 1
   Zmeny a doplnenia rokovacieho poriadku Európskej centrálnej banky
   Rozhodnutie ECB/2004/2 sa mení a dopĺňa takto:

               1.

               Článok 1 sa nahrádza takto:
               „Článok 1

                  Vymedzenie pojmov

                           1.1.

                           Tento rokovací poriadok dopĺňa Zmluvu o fungovaní Európskej únie a Štatút Európskeho systému centrálnych bánk a Európskej centrálnej banky. Bez toho, aby boli dotknuté ustanovenia uvedené v článku 1.2, pojmy použité v tomto rokovacom poriadku majú rovnaký význam ako v zmluve a štatúte.

                           1.2.

                           Pojmy ‚zúčastnený členský štát‘, ‚príslušný vnútroštátny orgán‘ a ‚určený vnútroštátny orgán‘ majú rovnaký význam, ako je vymedzený v nariadení Rady (EÚ) č. 1024/2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (3).

               2.

               Vkladá sa tento nový článok 5a:
               „Článok 5a

                  Kódex správania pre členov Rady guvernérov

                           5a.1.

                           Rada guvernérov schvaľuje a aktualizuje kódex správania na usmernenie svojich členov, ktorý sa uverejní na internetovej stránke ECB.

                           5a.2.

                           Každý guvernér zabezpečí, že jeho/jej sprevádzajúce osoby v zmysle článku 3.2 a jeho/jej náhradníci v zmysle článku 3.3 podpíšu vyhlásenie o dodržiavaní kódexu správania pred akoukoľvek účasťou na zasadnutiach Rady guvernérov.“

               3.

               Článok 9 sa nahrádza takto:
               „Článok 9

                  Výbory Eurosystému/ESCB

                           9.1.

                           Rada guvernérov zriaďuje a zrušuje výbory. Výbory pomáhajú pri práci orgánov ECB s rozhodovacími právomocami a prostredníctvom Výkonnej rady podávajú správy Rade guvernérov.

                           9.2.

                           V súvislosti s politikou týkajúcou sa prudenciálneho dohľadu nad úverovými inštitúciami podávajú výbory, ktoré pomáhajú ECB pri práci týkajúcej sa úloh zverených ECB nariadením (EÚ) č. 1024/2013, správy Rade pre dohľad a prípadne aj Rade guvernérov. V súlade so svojimi vlastnými postupmi poverí Rada pre dohľad svojho podpredsedu, aby prostredníctvom Výkonnej rady podal Rade guvernérov správu o každej takejto činnosti.

                           9.3.

                           Výbory sa skladajú z maximálne dvoch členov z každej z národných centrálnych bánk Eurosystému a ECB, ktorých vymenuje každý guvernér, resp. Výkonná rada.

                           9.4.

                           Ak výbory pomáhajú pri práci orgánov ECB s rozhodovacími právomocami na plnení úloh, ktoré sú ECB zverené nariadením (EÚ) č. 1024/2013, zahŕňajú v každom zúčastnenom členskom štáte jedného člena z centrálnej banky a jedného člena z príslušného vnútroštátneho orgánu, ktorí sú vymenovaní každým guvernérom po porade s dotknutým príslušným vnútroštátnym orgánom v prípade, že príslušným vnútroštátnym orgánom nie je centrálna banka.

                           9.5.

                           Rada guvernérov ustanoví mandát výborov a vymenuje ich predsedov. Predsedom je spravidla zamestnanec ECB. Rada guvernérov a Výkonná rada majú právo vyžadovať od výborov štúdie na určité témy. ECB zabezpečuje úlohy sekretariátu pre výbory.

                           9.6.

                           Každá národná centrálna banka mimo Eurosystému môže tiež vymenovať maximálne dvoch zamestnancov, ktorí sa zúčastňujú na zasadnutiach výboru vždy, keď ide o záležitosti patriace do oblasti pôsobnosti Generálnej rady a vždy, keď to predseda výboru a Výkonná rada považujú za vhodné.

                           9.7.

                           Zástupcov ostatných inštitúcií a orgánov Únie a ktorékoľvek iné tretie osoby možno takisto pozvať, aby sa zúčastnili na zasadnutiach výborov vždy, keď to predseda výboru a Výkonná rada považujú za vhodné.“

               4.

               Vkladá sa tento nový článok 9b:
               „Článok 9b

                  Výbor pre audit

               Rada guvernérov zriadi výbor pre audit a ustanoví jeho mandát a zloženie s cieľom posilniť terajšie vnútorné a vonkajšie úrovne kontroly a ešte viac vylepšiť podnikové riadenie ECB a Eurosystému.“

               5.

               Článok 113 sa nahrádza takto:

                           „11.3.

                           Výkonná rada schvaľuje a aktualizuje kódex správania na usmernenie svojich členov a zamestnancov ECB, ktorý sa uverejní na internetovej stránke ECB.“

               6.

               Vkladajú sa tieto články:
               „KAPITOLA IVa

                  ÚLOHY V OBLASTI DOHĽADU

                  Článok 13a

                  Rada pre dohľad

               Rada pre dohľad, ktorá je zriadená ako vnútorný orgán ECB, uskutočňuje podľa článku 26 ods. 1 nariadenia (EÚ) č. 1024/2013 v plnom rozsahu plánovanie a výkon úloh, ktoré sú zverené ECB a ktoré sa týkajú prudenciálneho dohľadu nad úverovými inštitúciami (ďalej len ,úlohy v oblasti dohľadu‘). Žiadna z týchto úloh Rady pre dohľad nemá vplyv na právomoci orgánov ECB s rozhodovacími právomocami.

                  Článok 13b

                  Zloženie Rady pre dohľad

                           13b.1.

                           Rada pre dohľad sa skladá z predsedu, podpredsedu, štyroch zástupcov ECB a jedného zástupcu príslušného vnútroštátneho orgánu každého zúčastneného členského štátu. Všetci členovia Rady pre dohľad konajú v záujme Únie ako celku.

                           13b.2.

                           Ak príslušným vnútroštátnym orgánom zúčastného členského štátu nie je centrálna banka, príslušného člena Rady pre dohľad môže sprevádzať zástupca centrálnej banky jeho členského štátu. Na účely hlasovania sa zástupcovia jedného členského štátu považujú za jedného člena.

                           13b.3.

                           Po vypočutí Rady pre dohľad prijme Rada guvernérov návrh na vymenovanie predsedu a podpredsedu Rady pre dohľad, ktorý sa predloží na schválenie Európskemu parlamentu.

                           13b.4.

                           Podmienky zamestnania predsedu Rady pre dohľad, najmä jeho/jej plat, dôchodok a iné dávky sociálneho poistenia, sú predmetom zmluvy s ECB a stanovuje ich Rada guvernérov.

                           13b.5.

                           Funkčné obdobie podpredsedu Rady pre dohľad je päť rokov a nie je obnoviteľné. Dĺžka funkčného obdobia nemôže prekročiť koniec jeho/jej mandátu ako člena Výkonnej rady.

                           13b.6.

                           Rada guvernérov vymenuje na návrh Výkonnej rady štyroch zástupcov ECB do Rady pre dohľad, ktorí neplnia úlohy priamo spojené s funkciami menovej politiky.

                  Článok 13c

                  Hlasovanie podľa článku 26 ods. 7 nariadenia (EÚ) č. 1024/2013

               Na účely prijímania návrhov rozhodnutí podľa článku 26 ods. 7 nariadenia (EÚ) č. 1024/2013 a na základe článku 16 Zmluvy o Európskej únii, článku 238 ods. 3 Zmluvy o fungovaní Európskej únie a Protokolu (č. 36) o prechodných ustanoveniach, sa uplatňujú tieto pravidlá:

                           i)

                           Do 31. októbra 2014 sa rozhodnutia považujú za prijaté, ak za ne hlasovalo najmenej 50 % členov Rady pre dohľad, ktorí zastupujú najmenej 74 % celkového počtu vážených hlasov a 62 % celkového počtu obyvateľov.

                           ii)

                           Od 1. novembra 2014 sa rozhodnutia považujú za prijaté, ak za ne hlasovalo najmenej 55 % členov Rady pre dohľad, ktorí zastupujú najmenej 65 % celkového počtu obyvateľov. Blokujúcu menšinu musí tvoriť aspoň minimálny počet členov Rady pre dohľad, ktorí zastupujú 35 % celkového počtu obyvateľov, plus jeden člen, v opačnom prípade sa kvalifikovaná väčšina považuje za dosiahnutú.

                           iii)

                           Medzi 1. novembrom 2014 a 31. marcom 2017 sa na žiadosť zástupcu príslušného vnútroštátneho orgánu alebo na žiadosť zástupcu ECB v Rade pre dohľad považujú rozhodnutia za prijaté, ak za ne hlasovalo najmenej 50 % členov Rady pre dohľad, ktorí zastupujú najmenej 74 % celkového počtu vážených hlasov a 62 % celkového počtu obyvateľov.

                           iv)

                           Hlas každého zo štyroch zástupcov ECB vymenovaných Radou guvernérov sa váži ako medián hlasov ostatných zástupcov príslušných vnútroštátnych orgánov zúčastnených členských štátov, ako je vypočítaný na základe metódy uvedenej v prílohe.

                           v)

                           Hlasy predsedu a podpredsedu sa nevážia a započítavajú sa len vo vzťahu k vymedzeniu väčšiny, pokiaľ ide o počet členov Rady pre dohľad.

                  Článok 13d

                  Rokovací poriadok Rady pre dohľad

               Rada pre dohľad prijíma svoj rokovací poriadok po porade s Radou guvernérov. Rokovací poriadok zabezpečuje rovnaké zaobchádzanie so všetkými zúčastnenými členskými štátmi.

                  Článok 13e

                  Kódex správania členov Rady pre dohľad

                           13e.1.

                           Rada pre dohľad schvaľuje a aktualizuje kódex správania na usmernenie svojich členov, ktorý sa uverejní na internetovej stránke ECB.

                           13e.2.

                           Každý člen zabezpečí, aby všetky sprevádzajúce osoby, náhradníci a zástupcovia jeho národnej centrálnej banky, ak príslušným vnútroštátnym orgánom nie je centrálna banka, podpísali vyhlásenie o dodržiavaní kódexu správania pred akoukoľvek účasťou na zasadnutiach Rady pre dohľad.

                  Článok 13f

                  Zasadnutia Rady pre dohľad

               Rada pre dohľad zvyčajne zasadá v priestoroch ECB. Zápisnica zo zasadnutia Rady pre dohľad sa poskytne Rade guvernérov pre informáciu čo najskôr po jej schválení.

                  Článok 13g

                  Prijímanie rozhodnutí na účely vykonávania úloh uvedených v článku 4 nariadenia (EÚ) č. 1024/2013

                           13g.1.

                           Rada pre dohľad navrhuje Rade guvernérov konečné návrhy rozhodnutí na účely vykonávania úloh uvedených v článku 4 nariadenia (EÚ) č. 1024/2013 spolu s odôvodnením, ktoré uvádza podstatu a hlavné dôvody, na ktorých je návrh rozhodnutia založený. Takéto návrhy rozhodnutí sa súčasne zasielajú príslušným vnútroštátnym orgánom dotknutých zúčastnených členských štátov spolu s informáciou o termíne stanovenom Radou guvernérov v súlade s článkom 13g.2.

                           13g.2.

                           Návrh rozhodnutia v zmysle článku 13g.1 sa považuje za prijatý, pokiaľ Rada guvernérov najneskôr do desiatich pracovných dní nevznesie námietku. V naliehavých prípadoch stanoví Rada pre dohľad primeranú dobu, ktorá nesmie prekročiť 48 hodín. Rada guvernérov písomne uvedie dôvody, ktoré ju viedli k vzneseniu námietky. Rozhodnutie sa zasiela Rade pre dohľad a príslušným vnútroštátnym orgánom dotknutých členských štátov.

                           13g.3.

                           Zúčastnený členský štát mimo eurozóny oznámi ECB každý odôvodnený nesúhlas s návrhom rozhodnutia Rady pre dohľad do piatich pracovných dní od prijatia návrhu rozhodnutia podľa článku 13g.1. Prezident ECB bezodkladne zašle odôvodnený nesúhlas Rade guvernérov a Rade pre dohľad. Rada guvernérov v plnej miere zohľadní dôvody uvedené v stanovisku vypracovanom Radou pre dohľad, keď rozhoduje o záležitosti do piatich pracovných dní od prijatia informácie o odôvodnenom nesúhlase. Toto rozhodnutie spolu s písomným odôvodnením sa zasiela Rade pre dohľad a príslušným vnútroštátnym orgánom dotknutých členských štátov.

                           13g.4.

                           Zúčastnený členský štát mimo eurozóny oznámi ECB každý odôvodnený nesúhlas s námietkou Rady guvernérov k návrhu rozhodnutia Rady pre dohľad do piatich pracovných dní od prijatia takejto námietky podľa článku 13g.2. Prezident ECB bezodkladne zašle odôvodnený nesúhlas Rade guvernérov a Rade pre dohľad. Rada guvernérov do 30 dní vydá svoje stanovisko k odôvodnenému nesúhlasu vyjadrenému členským štátom a námietku potvrdí alebo stiahne, pričom uvedie svoje dôvody. Toto rozhodnutie o potvrdení alebo stiahnutí jej námietky sa zasiela príslušnému vnútroštátnemu orgánu dotknutého členského štátu. Ak Rada guvernérov stiahne námietku, návrh rozhodnutia Rady pre dohľad sa považuje za prijatý k dátumu stiahnutia námietky.

                  Článok 13h

                  Prijímanie rozhodnutí na účely vykonávania úloh uvedených v článku 5 nariadenia (EÚ) č. 1024/2013

                           13h1.

                           Ak príslušný vnútroštátny orgán alebo určený vnútroštátny orgán oznámi ECB svoj zámer uplatňovať požiadavky na kapitálové rezervy alebo akékoľvek iné opatrenia zamerané na odstránenie systémových alebo makroprudenciálnych rizík podľa článku 5 ods. 1 nariadenia (EÚ) č. 1024/2013, toto oznámenie sa bezodkladne po jeho prijatí tajomníkom Rady pre dohľad zašle Rade guvernérov a Rade pre dohľad. Rada guvernérov rozhodne o záležitosti do troch pracovných dní po vypracovaní návrhu Radou pre dohľad, ktorý je založený na podnete a zohľadňuje príspevok príslušného výboru a príslušnej vnútornej štruktúry. Ak Rada guvernérov vznesie námietku k oznámenému opatreniu, písomne uvedie dôvody, ktoré ju viedli k vzneseniu námietky, dotknutému príslušnému vnútroštátnemu orgánu alebo dotknutému určenému vnútroštátnemu orgánu do piatich pracovných dní od prijatia oznámenia zo strany ECB.

                           13h2.

                           Ak Rada guvernérov po vypracovaní návrhu Radou pre dohľad, ktorý je založený na podnete a zohľadňuje príspevok príslušného výboru a príslušnej vnútornej štruktúry, zamýšľa uplatňovať vyššie požiadavky na kapitálové rezervy alebo uplatňovať prísnejšie opatrenia zamerané na odstránenie systémových alebo makroprudenciálnych rizík podľa článku 5 ods. 2 nariadenia (EÚ) č. 1024/2013, takýto zámer sa dotknutému príslušnému vnútroštátnemu orgánu alebo dotknutému určenému vnútroštátnemu orgánu oznámi najneskôr desať pracovných dní pred prijatím takéhoto rozhodnutia. Ak dotknutý príslušný vnútroštátny orgán alebo dotknutý určený vnútroštátny orgán písomne oznámi ECB svoje odôvodnené námietky do piatich pracovných dní od prijatia tohto oznámenia, táto námietka sa bezodkladne po jej prijatí tajomníkom Rady pre dohľad zašle Rade guvernérov a Rade pre dohľad. Rada guvernérov rozhodne o záležitosti na základe návrhu vypracovaného Radou pre dohľad, ktorý je založený na podnete a zohľadňuje príspevok príslušného výboru a príslušnej vnútornej štruktúry. Toto rozhodnutie sa zašle dotknutému príslušnému vnútroštátnemu orgánu alebo dotknutému určenému vnútroštátnemu orgánu.

                           13h3.

                           Rada guvernérov má právo schváliť návrhy Rady pre dohľad v zmysle článku 13 h1 a článku 13 h2, vzniesť k nim námietky alebo ich zmeniť a doplniť. Rada guvernérov má tiež právo požiadať Radu pre dohľad, aby predložila návrh v zmysle článku 13 h1 a článku 13 h2 alebo aby zabezpečila vypracovanie špecifickej analýzy. Ak Rada pre dohľad nepredloží žiadne návrhy ako odpoveď na takéto požiadavky, Rada guvernérov môže s prihliadnutím na príspevok príslušného výboru a príslušnej vnútornej štruktúry vydať rozhodnutie aj bez návrhu predloženého Radou pre dohľad.

                  Článok 13i

                  Prijímanie rozhodnutí podľa článku 14 ods. 2 až 4 nariadenia (EÚ) č. 1024/2013

               Ak príslušný vnútroštátny orgán oznámi ECB svoj návrh rozhodnutia podľa článku 14 ods. 2 nariadenia (EÚ) č. 1024/2013, Rada pre dohľad zašle návrh rozhodnutia spolu so svojím stanoviskom Rade guvernérov do piatich pracovných dní. Návrh rozhodnutia sa považuje za prijatý, pokiaľ Rada guvernérov nevznesie námietku v lehote 10 pracovných dní od jeho oznámenia, ktorú možno v riadne odôvodnených prípadoch raz predĺžiť v rovnakej dĺžke.

                  Článok 13j

                  Všeobecný rámec uvedený v článku 6 ods. 7 nariadenia (EÚ) č. 1024/2013

               Rada guvernérov po porade s príslušnými vnútroštátnymi orgánmi a na základe návrhu Rady pre dohľad prijíma rozhodnutia vytvárajúce všeobecný rámec pre organizáciu praktických spôsobov vykonávania článku 6 nariadenia (EÚ) č. 1024/2013 mimo rámca postupu vznášania námietok.

                  Článok 13k

                  Oddelenie menovej politiky a úloh v oblasti dohľadu

                           13k.1.

                           ECB vykonáva úlohy, ktoré sú jej zverené nariadením (EÚ) č. 1024/2013 bez toho, aby boli dotknuté jej úlohy týkajúce sa menovej politiky a akékoľvek iné úlohy a oddelene od týchto úloh.

                           13k.2.

                           ECB prijme všetky potrebné opatrenia, aby zabezpečila oddelenie funkcií menovej politiky od funkcií dohľadu.

                           13k.3.

                           Oddelenie funkcie menovej politiky od funkcie dohľadu nevylučuje medzi týmito dvomi funkčnými oblasťami výmenu informácií, ktoré sú potrebné na plnenie úloh ECB a ESCB.

                  Článok 13l

                  Organizácia zasadnutí Rady guvernérov týkajúcich sa úloh v oblasti dohľadu

                           13l.1.

                           Zasadnutia Rady guvernérov, ktoré sa týkajú úloh v oblasti dohľadu, sa konajú oddelene od pravidelných zasadnutí Rady guvernérov a majú oddelené programy rokovania.

                           13l.2.

                           Na návrh Rady pre dohľad zostaví Výkonná rada predbežný program rokovania a pošle ho spolu so súvisiacimi dokumentmi vypracovanými Radou pre dohľad členom Rady guvernérov a ostatným oprávneným účastníkom najmenej osem dní pred príslušným zasadnutím. Uvedené sa nevzťahuje na mimoriadne prípady, v ktorých Výkonná rada koná primerane okolnostiam.

                           13l.3.

                           Rada guvernérov ECB uskutočňuje konzultácie s guvernérmi národných centrálnych bánk zúčastnených členských štátov mimo Eurosystému predtým, ako vznesie námietku voči ktorémukoľvek návrhu rozhodnutia vypracovaného Radou pre dohľad, ktoré je určené príslušným vnútroštátnym orgánom v súvislosti s úverovými inštitúciami usadenými v zúčastnených členských štátoch mimo eurozóny. Uvedené sa rovnako vzťahuje na prípady, keď dotknuté príslušné vnútroštátne orgány informujú Radu guvernérov o ich odôvodnenom nesúhlase s takýmto návrhom rozhodnutia Rady pre dohľad.

                           13l.4.

                           Pokiaľ nie je v tejto kapitole ustanovené inak, všeobecné ustanovenia o zasadnutiach Rady guvernérov, ktoré sú upravené v kapitole I, sa vzťahujú tiež na zasadnutia Rady guvernérov týkajúce sa úloh v oblasti dohľadu.

                  Článok 13m

                  Vnútorná štruktúra týkajúca sa úloh v oblasti dohľadu

                           13m.1.

                           Právomoc Výkonnej rady v súvislosti s vnútornou štruktúrou ECB a zamestnancami ECB sa vzťahuje aj na úlohy v oblasti dohľadu. Výkonná rada uskutoční k takejto vnútornej štruktúre konzultácie s predsedom a podpredsedom Rady pre dohľad. Články 10 a 11 sa uplatňujú primerane.

                           13m.2.

                           Rada pre dohľad po dohode s Výkonnou radou môže zriadiť a zrušiť podriadené štruktúry dočasnej povahy, akými sú pracovné skupiny alebo pracovné útvary. Tieto pomáhajú pri práci týkajúcej sa úloh v oblasti dohľadu a podávajú správy Rade pre dohľad.

                           13m.3.

                           Prezident ECB po porade s predsedom Rady pre dohľad vymenuje jedného zo zamestnancov ECB za tajomníka Rady pre dohľad a Riadiaceho výboru. Tajomník pomáha predsedovi alebo v jeho/jej neprítomnosti podpredsedovi pri príprave zasadnutí Rady pre dohľad a je zodpovedný za vyhotovenie zápisníc z týchto zasadnutí.

                           13m.4.

                           Tajomník poskytuje súčinnosť tajomníkovi Rady guvernérov pri príprave zasadnutí Rady guvernérov týkajúcich sa úloh v oblasti dohľadu a je zodpovedný za vyhotovenie zápisníc z týchto zasadnutí.

                  Článok 13n

                  Správa podľa článku 20 ods. 2 nariadenia (EÚ) č. 1024/2013

               Na návrh Rady pre dohľad predložený Výkonnou radou prijme Rada guvernérov výročnú správu určenú Európskemu parlamentu, Rade, Komisii a Euroskupine, ako sa požaduje podľa článku 20 ods. 2 nariadenia (EÚ) č. 1024/2013.

                  Článok 13o

                  Zástupcovia ECB v Európskom orgáne pre bankovníctvo

                           13o.1.

                           Na návrh Rady pre dohľad prezident ECB vymenuje alebo odvolá zástupcu ECB v Rade orgánov dohľadu Európskeho orgánu pre bankovníctvo, ako je ustanovené v článku 40 ods. 1 písm. d) nariadenia Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (4).

                           13o.2.

                           Prezident nominuje do Rady orgánov dohľadu Európskeho orgánu pre bankovníctvo sprevádzajúceho druhého zástupcu, ktorý je odborníkom v oblasti centrálneho bankovníctva.

               7.

               Článok 151 sa nahrádza takto:

                           „15.1.

                           Rada guvernérov, ktorá koná na návrh Výkonnej rady v súlade so zásadami ustanovenými Radou guvernérov, prijíma rozpočet ECB na nasledujúci finančný rok pred koncom každého finančného roka. Výdavky na úlohy v oblasti dohľadu sa v rámci rozpočtu označujú oddelene a sú prekonzultované s predsedom a podpredsedom Rady pre dohľad.“

               8.

               Článok 175 sa nahrádza takto:

                           „17.5.

                           Bez toho, aby bol dotknutý článok 43 druhý odsek a článok 461 prvá zarážka štatútu, Rada guvernérov prijíma stanoviská ECB. Avšak za výnimočných okolností a pokiaľ aspoň traja guvernéri nevyjadria želanie ponechať Rade guvernérov právomoc prijímať určité stanoviská, stanoviská ECB môže prijímať Výkonná rada v súlade s pripomienkami Rady guvernérov a so zreteľom na príspevok Generálnej rady. Výkonná rada má právomoc uzavrieť stanoviská ECB týkajúce sa veľmi technických záležitostí a zapracovať vecné zmeny alebo úpravy. Stanoviská ECB podpisuje prezident. K stanoviskám ECB, ktoré sa majú prijať v súvislosti s prudenciálnym dohľadom nad úverovými inštitúciami, môže Rada guvernérov uskutočniť konzultácie s Radou pre dohľad.“

               9.

               Článok 178 sa nahrádza takto:

                           „17.8.

                           Nariadenie č. 1 o používaní jazykov v Európskom hospodárskom spoločenstve (5), sa uplatňuje na právne akty uvedené v článku 34 štatútu.

               10.

               Vkladá sa tento článok:
               „Článok 17a

                  Právne nástroje ECB týkajúce sa úloh v oblasti dohľadu

                           17a.1.

                           Pokiaľ sa v nariadeniach prijatých ECB podľa nariadenia (EÚ) č. 1024/2013 a v tomto článku neustanovuje inak, článok 17 sa vzťahuje na právne nástroje ECB týkajúce sa úloh v oblasti dohľadu.

                           17a.2.

                           Usmernenia ECB týkajúce sa úloh v oblasti dohľadu podľa článku 4 ods. 3 a článku 6 ods. 5 písm. a) nariadenia (EÚ) č. 1024/2013 prijíma Rada guvernérov a následne ich v mene Rady guvernérov oznamuje a podpisuje prezident. Oznámenie príslušným vnútroštátnym orgánom sa môže uskutočniť prostredníctvom telefaxu, elektronickej pošty, telexu alebo v papierovej forme.

                           17a.3.

                           Pokyny ECB týkajúce sa úloh v oblasti dohľadu podľa článku 6 ods. 3, článku 6 ods. 5 písm. a), článku 7 ods. 1, článku 7 ods. 4, článku 9 ods. 1 a článku 30 ods. 5 nariadenia (EÚ) č. 1024/2013 prijíma Rada guvernérov a následne ich v mene Rady guvernérov oznamuje a podpisuje prezident. Uvádzajú sa v nich dôvody, na ktorých sú založené. Oznámenie vnútroštátnym orgánom príslušným pre dohľad nad úverovými inštitúciami sa môže uskutočniť prostredníctvom telefaxu, elektronickej pošty, telexu alebo v papierovej forme.

                           17a.4.

                           Rozhodnutia ECB v súvislosti s dohliadanými subjektmi a subjektmi, ktoré požiadali o povolenie na začatie činnosti úverovej inštitúcie prijíma Rada guvernérov a v jej mene ich podpisuje prezident. Následne sa oznamujú osobám, ktorým sú určené.“

               11.

               Článok 18 sa nahrádza takto:
               „Článok 18

                  Postup podľa článku 128 ods. 2 zmluvy

               Súhlas ustanovený v článku 128 ods. 2 zmluvy udeľuje Rada guvernérov na nasledujúci rok jediným rozhodnutím pre všetky členské štáty, ktorých menou je euro, počas posledného štvrťroka každého roka.“

               12.

               Článok 20 sa vypúšťa.

               13.

               Článok 231 sa nahrádza takto:

                           „23.1.

                           Zápisnice zo zasadnutí orgánov ECB s rozhodovacími právomocami, ktoréhokoľvek nimi zriadeného výboru alebo ktorejkoľvek nimi zriadenej skupiny, orgánov Rady pre dohľad, jej Riadiaceho výboru a ktorejkoľvek z jej podriadených štruktúr dočasnej povahy, sú dôverné, pokiaľ Rada guvernérov nepoverí prezidenta, aby zverejnil výsledky ich rokovaní. Prezident sa poradí s predsedom Rady pre dohľad predtým, ako urobí takéto rozhodnutie vo vzťahu k zápisniciam zo zasadnutí Rady pre dohľad, jej Riadiaceho výboru a ktorejkoľvek z jej podriadených štruktúr dočasnej povahy.“

               14.

               V 4lánku 23.3 sa prvá veta sa nahrádza takto:
               „Dokumenty, ktoré ECB vypracuje alebo uchováva, sa označujú a zaobchádza sa s nimi v súlade s organizačnými pravidlami týkajúcimi sa služobného tajomstva a spravovania a dôvernosti informácií.“

               15.

               Vkladá sa tento článok:
               „Článok 23a

                  Dôvernosť a služobné tajomstvo týkajúce sa úloh v oblasti dohľadu

                           23a.1.

                           Členovia Rady pre dohľad, Riadiaceho výboru a ktorejkoľvek podriadenej štruktúry zriadenej Radou pre dohľad sú povinní, a to aj po skončení svojich funkcií, dodržiavať požiadavky ustanovené v článku 37 štatútu, ktoré sa týkajú služobného tajomstva.

                           23a.2.

                           Pozorovatelia nemajú prístup k dôverným informáciám týkajúcim sa jednotlivých inštitúcií.

                           23a.3.

                           Dokumenty vypracované Radou pre dohľad, Riadiacim výborom a ktoroukoľvek podriadenou štruktúrou dočasnej povahy zriadenou Radou pre dohľad sú dokumentmi ECB, a preto sa označujú a zaobchádza sa s nimi v súlade s článkom 23.3.“

               16.

               Text uvedený v prílohe sa dopĺňa ako príloha.

         Článok 2
   Nadobudnutie účinnosti
   Toto rozhodnutie nadobúda účinnosť 24. januára 2014.

      Vo Frankfurte nad Mohanom 22. januára 2014

            Prezident ECB

         Mario DRAGHI

      (1)  Ú. v. EÚ L 287, 29.10.2013, s. 63.

      (2)  Rozhodnutie ECB/2004/2 z 19. februára 2004, ktorým sa prijíma rokovací poriadok Európskej centrálnej banky (Ú. v. EÚ L 80, 18.3.2004, s. 33).

      (3)  Ú. v. EÚ L 287, 29.10.2013, s. 63.“

      (4)  Ú. v. EÚ L 331, 15.12.2010, s. 12.“

      (5)  Ú. v. ES 17, 6.10.1958, s. 385/58.“

      PRÍLOHA

            „PRÍLOHA
            v článku 13c bode iv)

                        1.

                        Na účely hlasovania podľa článku 13c musí byť štyrom zástupcom ECB, ako je vymedzené v nasledujúcich odsekoch, pridelený medián vážených hlasov zúčastnených členských štátov na základe kritéria váženia hlasov, medián obyvateľstva zúčastnených členských štátov na základe kritéria obyvateľstva a v zmysle ich členstva v Rade pre dohľad hlas na základe kritéria počtu členov.

                        2.

                        Ak zoraďujeme vo vzostupnom poradí vážené hlasy pridelené zúčastneným členským štátom podľa článku 3 Protokolu (č. 36) o prechodných ustanoveniach pre členov zastupujúcich zúčastnené členské štáty, medián vážených hlasov je vymedzený ako polovica vážených hlasov, ak je počet zúčastnených členských štátov nepárny, a ako priemer dvoch polovíc zaokrúhlený na najbližšie celé číslo nahor, ak je ich počet párny. Štvornásobok vážených hlasov sa musí doplniť do celkového počtu vážených hlasov zúčastnených členských štátov. Výsledný počet vážených hlasov predstavuje ‚celkový počet vážených hlasov‘.

                        3.

                        Medián obyvateľstva je vymedzený v súlade s rovnakou zásadou. Na tieto účely možno použiť údaje uverejnené Radou Európskej únie v článkoch 1 a 2 prílohy č. III k rozhodnutiu Rady 2009/937/EÚ z 1. decembra 2009, ktorým sa prijíma rokovací poriadok Rady (1). Štvornásobok mediánu obyvateľstva zúčastnených členských štátov sa musí doplniť do celkového počtu obyvateľov vo všetkých zúčastnených členských štátoch. Výsledný počet obyvateľov predstavuje ‚celkový počet obyvateľov‘.

         (1)  Ú. v. EÚ L 325, 11.12.2009, s. 35.“


title: Vykonávacie rozhodnutie Komisie z  15. júna 2012 , ktorým sa prijímajú rozhodnutia Únie o dovoze určitých chemikálií podľa nariadenia Európskeho parlamentu a Rady (ES) č. 689/2008

text:
               20.6.2012

               SK

               Úradný vestník Európskej únie

               C 177/22

         VYKONÁVACIE ROZHODNUTIE KOMISIE
   z 15. júna 2012,
   ktorým sa prijímajú rozhodnutia Únie o dovoze určitých chemikálií podľa nariadenia Európskeho parlamentu a Rady (ES) č. 689/2008
   2012/C 177/05
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 689/2008 zo 17. júna 2008 o vývoze a dovoze nebezpečných chemikálií (1), a najmä na jeho článok 12 ods. 1 druhý pododsek,
   po konzultácii s výborom zriadeným podľa článku 133 nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (2),
   keďže:

               (1)

               Podľa nariadenia (ES) č. 689/2008 má Komisia v mene Únie rozhodnúť, či povolí alebo nepovolí dovoz chemikálie do Únie v rámci postupu udeľovania predbežného súhlasu po predchádzajúcom ohlásení (ďalej len „postup PIC“).

               (2)

               Program Organizácie Spojených národov pre životné prostredie (ďalej len „UNEP“) a Organizácia pre výživu a poľnohospodárstvo (ďalej len „FAO“) boli poverené, aby zabezpečili funkciu sekretariátu na uplatňovanie postupu PIC stanoveného Rotterdamským dohovorom o udeľovaní predbežného súhlasu po predchádzajúcom ohlásení na niektoré nebezpečné chemické látky a pesticídy v medzinárodnom obchode (ďalej len „Rotterdamský dohovor“), ktorý schválilo Spoločenstvo rozhodnutím Rady 2006/730/ES (3).

               (3)

               Komisia konajúca ako spoločný poverený orgán musí v mene Únie a jej členských štátov zasielať rozhodnutia o dovoze chemikálií, na ktoré sa vzťahuje postup PIC, sekretariátu Rotterdamského dohovoru.

               (4)

               Do zoznamu chemikálií, na ktoré sa vzťahuje postup PIC, boli rozhodnutiami RC.5/3 a RC.5/4 prijatými na piatom zasadnutí konferencie zmluvných strán a na základe informácií, ktoré Komisia dostala od sekretariátu Rotterdamského dohovoru v podobe usmerňujúceho dokumentu k rozhodnutiu, zaradené chemikálie alachlór a aldikarb používané ako pesticídy. Alachlór a aldikarb patria do rozsahu pôsobnosti nariadenia Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (4) a nesmú sa uvádzať na trh ako zložky prípravkov používaných ako prípravky na ochranu rastlín.

               (5)

               Do zoznamu chemikálií, na ktoré sa vzťahuje postup PIC, bola rozhodnutím RC.5/5 prijatým na piatom zasadnutí konferencie zmluvných strán a na základe informácií, ktoré Komisia dostala od sekretariátu Rotterdamského dohovoru v podobe usmerňujúceho dokumentu k rozhodnutiu, zaradená chemikália endosulfán používaná ako pesticíd. Endosulfán patrí do rozsahu pôsobnosti nariadenia (ES) č. 1107/2009 a smernice Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (5) a nesmie sa uvádzať na trh ako zložka prípravkov používaných ako prípravky na ochranu rastlín alebo ako biocídy.

               (6)

               Z tohto dôvodu by sa malo prijať konečné rozhodnutie o dovoze chemikálií alachlór, aldikarb a endosulfán,

         ROZHODLA TAKTO:
   Jediný článok
   Prijíma sa konečné rozhodnutie o dovoze chemikálií alachlór, aldikarb a endosulfán v zmysle formulára odpovede dovážajúcej krajiny.

      V Bruseli 15. júna 2012

            Za Komisiu

         Janez POTOČNIK

            člen Komisie

      (1)  Ú. v. EÚ L 204, 31.7.2008, s. 1.

      (2)  Ú. v. EÚ L 396, 30.12.2006, s. 1.

      (3)  Ú. v. EÚ L 299, 28.10.2006, s. 23.

      (4)  Ú. v. EÚ L 309, 24.11.2009, s. 1.

      (5)  Ú. v. ES L 123, 24.4.1998, s. 1.

      PRÍLOHA


title: 2004/860/ES: Rozhodnutie Rady z 25. októbra 2004 o podpise v mene Európskeho spoločenstva a o predbežnom vykonávaní niektorých ustanovení Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis

text:
               17.12.2004

               SK

               Úradný vestník Európskej únie

               L 370/78

      ROZHODNUTIE RADY

   z 25. októbra 2004
   o podpise v mene Európskeho spoločenstva a o predbežnom vykonávaní niektorých ustanovení Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis

   (2004/860/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 62, článok 63 ods. 1 bod 3 a články 66 a 95 v spojení s článkom 300 ods. 2,
   so zreteľom na návrh Komisie,
   keďže:

               (1)

               Na základe poverenia udeleného 17. júna 2002 Komisii boli úspešne ukončené rokovania so švajčiarskymi orgánmi o pridružení Švajčiarska k vykonávaniu, uplatňovaniu a vývoju schengenského acquis.

               (2)

               S výhradou jej uzavretia k neskoršiemu dátumu je žiaduce podpísať dohodu, ktorá bola parafovaná 25. júna 2004.

               (3)

               Dohoda obsahuje ustanovenia o predbežnom vykonávaní niektorých jej ustanovení. Do nadobudnutia platnosti dohody je vhodné tieto ustanovenia predbežne vykonávať.

               (4)

               V rozsahu, v akom sa to týka vývoja schengenského acquis, ktoré je založené na Zmluve o založení Európskeho spoločenstva, je po podpísaní dohody vhodné vo vzťahoch so Švajčiarskom primerane uplatňovať ustanovenia rozhodnutia Rady 1999/437/ES zo 17. mája 1999 o určitých vykonávacích predpisoch k Dohode uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov pri vykonávaní, uplatňovaní a vývoji schengenského acquis
                   (1).

               (5)

               Na základe Protokolu o začlenení schengenského acquis do rámca Európskej únie, ktorý je pripojený k Zmluve o Európskej únii a k Zmluve o založení Európskeho spoločenstva, a na základe rozhodnutia Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (2), nie je týmto rozhodnutím dotknuté postavenie Spojeného kráľovstva.

               (6)

               Na základe Protokolu o začlenení schengenského acquis do rámca Európskej únie, ktorý je pripojený k Zmluve o Európskej únii a k Zmluve o založení Európskeho spoločenstva, a na základe rozhodnutia Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (3) nie je týmto rozhodnutím dotknuté postavenie Írska.

               (7)

               Na základe Protokolu o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, nie je týmto rozhodnutím dotknuté postavenie Dánska,

         ROZHODLA TAKTO:
   Článok 1
   S výhradou jej uzavretia sa týmto v mene Európskeho spoločenstva schvaľuje podpis Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis a súvisiacich dokumentov, ktoré pozostávajú zo záverečného aktu, výmeny listov o výboroch, ktoré budú pomáhať Európskej komisii pri vykonávaní jej výkonnej právomoci, a spoločného vyhlásenia o spoločných zasadaniach spoločných výborov.
   Znenie dohody a súvisiacich dokumentov je pripojené k tomuto rozhodnutiu (4).
   Článok 2
   S výhradou uzavretia sa týmto predseda Rady poveruje určiť osobu(-y) splnomocnenú(-é) na podpis dohody a súvisiacich dokumentov v mene Európskeho spoločenstva.
   Článok 3
   Toto rozhodnutie sa vzťahuje na oblasti upravené ustanoveniami vymenovanými v prílohách A a B k dohode a na ich vývoj v rozsahu, v akom tieto ustanovenia majú právny základ v Zmluve o založení Európskeho spoločenstva alebo v akom sa v súlade s rozhodnutím 1999/436/ES (5) stanovilo, že takýto právny základ majú mať.
   Článok 4
   1.   Ustanovenia článkov 1 až 4 rozhodnutia Rady 1999/437/ES sa rovnako vzťahujú na pridruženie Švajčiarska k vykonávaniu, uplatňovaniu a vývoju schengenského acquis, ktoré je založené na Zmluve o založení Európskeho spoločenstva.
   2.   Predtým, než sa delegácie zastupujúce členov Rady zúčastnia na rozhodovaní spoločného výboru zriadeného dohodou, v súlade s jej článkom 7 ods. 4 a 5 a článkom 10, zídu sa v rámci Rady s cieľom zistiť, či je možné prijať spoločnú pozíciu.
   Článok 5
   V súlade s článkom 14 ods. 2 dohody sa budú jej články 1, 3, 4, 5 a 6 a článok 7 ods. 2 písm. a) prvá veta predbežne vykonávať do nadobudnutia jej platnosti.

      V Luxemburgu 25. októbra 2004

            Za Radu

            predsednička

         R. VERDONK

      (1)  Ú. v. ES L 176, 10.7.1999, s. 31.

      (2)  Ú. v. ES L 131, 1.6.2000, s. 43.

      (3)  Ú. v. ES L 64, 7.3.2002, s. 20.

      (4)  Dokument Rady 13054/04 dostupný na internetovej stránke http://register.consilium.eu.int

      (5)  Ú. v. ES L 176, 10.7.1999, s. 17.